**DĖL MOKINIŲ NEMOKAMO MAITINIMO**

2020 m. kovo 20 d. Nr. DĮV-262

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Vaikų maitinimo organizavimo tvarkos aprašo, patvirtinto Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl Vaikų maitinimo organizavimo tvarkos aprašo patvirtinimo“, 17 punktu, Lietuvos Respublikos sveikatos apsaugos ministro 2020 m. kovo 18 d. įsakymo Nr. V-421 „Dėl Lietuvos Respublikos sveikatos apsaugos ministro 2011 m. lapkričio 11 d. įsakymo Nr. V-964 „Dėl Vaikų maitinimo organizavimo tvarkos aprašo patvirtinimo“ pakeitimo“ 3 punktu, Šilalės rajono savivaldybės administracijos direktoriaus 2020 m. kovo 13 d. įsakymo Nr. DĮV-226 „Dėl Šilalės rajono savivaldybės administracijos direktoriaus įsakymo Nr. DĮV-225 „Dėl masinių renginių ribojimo Šilalės rajone“ pakeitimo“ 1.2 papunkčiu:

 1. Į s a k a u:

1.1. Šilalės rajono savivaldybės bendrojo ugdymo mokyklų ir Šilalės r. Kvėdarnos darželio „Saulutė“ direktoriams:

1.1.1. nuo 2020 m. kovo 23 d. organizuoti maisto davinių parengimą ir išdavimą (dviejų savaičių laikotarpiais iki karantino paskelbimo atšaukimo) nemokamą mokinių maitinimą (pusryčiai ir pietūs) gaunantiems mokiniams;

1.1.2. parengtus sandariai supakuotus maisto davinius pristatyti Šilalės rajono savivaldybės administracijos seniūnijoms, išskyrus Šilalės miesto seniūniją, kartu su mokinių sąrašu;

1.2. Šilalės Simono Gaudėšiaus gimnazijos ir Šilalės Dariaus ir Girėno progimnazijos direktoriams organizuoti maisto davinių išdavimą mokinių tėvams, gyvenantiems Šilalės miesto seniūnijoje;

1.3. Šilalės rajono savivaldybės administracijos seniūnijų seniūnams organizuoti gautų iš mokyklų maisto davinių išdavimą gyventojams.

 2. Į p a r e i g o j u švietimo įstaigų direktorius ir Šilalės rajono savivaldybės administracijos seniūnijų seniūnus:

2.1. nustatyti maisto davinių išdavimo tvarką, datą, valandą ir apie tai informuoti gyventojus;

2.2. paskirti darbuotojus, atsakingus už maisto davinių išdavimą, užtikrinti saugias darbo sąlygas ir aprūpinti būtinosiomis apsisaugojimo priemonėmis.

3. T v i r t i n u Rekomenduojamų maisto produktų sąrašą (pridedama).

4. Į p a r e i g o j u šį įsakymą paskelbti Šilalės rajono spaudoje, Šilalės rajono savivaldybės interneto svetainėje [www.silale.lt](http://www.silale.lt).

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Valdemaras Jasevičius